Blaze7451/Wiki-th-20250601 huggingface dataset:
เฮซุส ชอง

เฮซุส อัลเบร์โต ชอง (สเปน : Jesús Alberto Chong) เป็นนักมวยชาวเม็กซิกันเชื้อสายจีน เกิดเมื่อวันที่ 7 มกราคม พ.ศ. 2508 ที่เมืองโกเมซปาลาซิโอ รัฐดูรังโก ประเทศเม็กซิโก เฮซุส ชอง มีฉายาว่า "El Tigre" ซึ่งเป็นภาษาสเปนแปลว่าเสือโคร่ง ซึ่งแฟนมวยชาวไทยตั้งฉายาให้ว่า "ไอ้เสือเผ่น"

**ประวัติ**
เฮซุส ชอง นับเป็นนักมวยอันตรายคนหนึ่งสำหรับนักมวยไทย เมื่อเป็นฝ่ายชนะน็อกยกที่ 9 สายรุ้ง ดัทซ์บอยยิม นักมวยไทยไปในปี พ.ศ. 2537 ไปอย่างไม่มีใครคาดคิดถึง ได้แชมป์รุ่นไลท์​ฟลายเวท ของสหพันธ์มวยโลก (WBF) ไป เนื่องจากขณะนั้นทุกคนคิดว่า เฮซุส ชอง คงเป็นเพียงนักมวยพื้น ๆ ธรรมดา ๆ ไม่ยากอะไรที่สายรุ้งจะเอาชนะไม่ได้ จากนั้นในปี พ.ศ. 2538 เฮซุส ชอง ก็ได้เดินทางมาชกที่ประเทศไทยอีกครั้งกับ จักรกริช แอลจียิม นักมวยเด็กโนเนม แม้ผลการชกเฮซุส ชอง จะเป็นฝ่ายแพ้คะแนนไป แต่ก็ขัดสายตายิ่งนัก และตลอดการชกเฮซุส ชองเป็นฝ่ายชกหมัดหนัก ๆ ได้หลายครั้งใส่จักรกริช ทำให้จักรกริชมีสภาพบอบช้ำ และกลายมาเป็นบุคคลทุพพลภาพในที่สุด
จากนั้น เฮซุส ชอง ได้มีโอกาสชิงแชมป์ในระดับภูมิภาคของลาตินหลายต่อหลายครั้ง แต่ไม่ประสบความสำเร็จเลย รวมทั้งได้เดินทางมาชกที่ประเทศไทยอีกครั้งในการชิงแชมป์รุ่นเดิมกับ ลิงลม พ.ธวัชชัย ในปี พ.ศ. 2543 ก็เป็นฝ่ายแพ้คะแนนไป ก่อนที่จะแขวนนวมไปในปี พ.ศ. 2546

**เกียรติประวัติ**
 แชมป์ NABF รุ่นไลท์ฟลายเวท
** ชิง 21 มีนาคม 2534 ชนะน็อค ฆอร์เฆ ลุยส์ โรมัน ยก 6 ที่ เม็กซิโก
** ป้องกันแชมป์ครั้งที่ 1, 24 กุมภาพันธ์ 2535 ชนะน็อค ฟรังซิสโก โมนติเอล ยก 11 ที่ สหรัฐอเมริกา
** ป้องกันแชมป์ครั้งที่ 2, 4 กันยายน 2535 ชนะน็อค ดานิ นุญเญซ ยก 7 ที่ สหรัฐอเมริกา
** ป้องกันแชมป์ครั้งที่ 3, 16 เมษายน 2539 ชนะน็อค อีริค กริฟฟิน ยก 7 ที่ สหรัฐอเมริกา- แชมป์เม็กซิโกรุ่นไลท์ฟลายเวท (2536 - 2538)- แชมป์โลกรุ่นไลท์ฟลายเวท WBF
** ชิง 16 กรกฎาคม 2538 ชนะน็อค สายรุ้ง อ.สุวรรณศิลป์ ยก 9 ที่ พระนครศรีอยุธยา
** เสียแชมป์ 21 ตุลาคม 2538 แพ้คะแนน จักรกริช แอลจียิม ที่ หนองคาย- แชมป์โลกรุ่นไลท์ฟลายเวท WBO
** ชิง 31 พฤษภาคม 2540 ชนะน็อค อีริค กริฟฟิน ยก 2 ที่ สหรัฐอเมริกา
** เสียแชมป์ 25 สิงหาคม 2540 แพ้คะแนน เมลชอร์ ค็อบ คัสโตร ที่ สหรัฐอเมริกา- เคยชิงแชมป์ต่อไปนี้แต่ไม่สำเร็จ
** ชิงแชมป์ NABF รุ่นฟลายเวทเมื่อ 14 มกราคม 2534 แพ้คะแนน อิสซาเอียส ซามูดิโอ ที่ สหรัฐอเมริกา
** ชิงแชมป์ WBC Continental Americas รุ่นไลท์ฟลายเวทเมื่อ 30 พฤษภาคม 2535 แพ้คะแนน ฆาบิเอร์ ฆัวเรซ ที่ เม็กซิโก
** ชิงแชมป์ WBO NABO รุ่นฟลายเวทเมื่อ 5 ตุลาคม 2541 แพ้คะแนน อิสิโดร การ์ซิอา ที่ สหรัฐอเมริกา
** ชิงแชมป์โลกรุ่นไลท์ฟลายเวท WBF เมื่อ 31 มีนาคม 2543 แพ้คะแนน ลิงลม พ.ธวัชชัย ที่ กทม.
** ชิงแชมป์ WBC Mundo Hispano รุ่นไลท์ฟลายเวทเมื่อ 15 มีนาคม 2545 แพ้น็อค ฟรังซิสโก โซโต ยก 5 ที่ เม็กซิโก

**อ้างอิง**
  สถิติการชก boxrec.com 
หมวดหมู่:นักมวยสากลชาวเม็กซิโก
หมวดหมู่:แชมป์โลก WBF
หมวดหมู่:แชมป์โลก WBO
หมวดหมู่:บุคคลจากรัฐดูรังโก
หมวดหมู่:ทะเลสาบในประเทศอินโดนีเซีย

อินโดนีเซีย
อินโดนีเซีย
หมวดหมู่:ธรณีสัณฐานในประเทศอินโดนีเซีย
หมวดหมู่:สถานที่ท่องเที่ยวในประเทศอินโดนีเซีย
หมวดหมู่:เกาะในประเทศอินโดนีเซีย

กาะในประเทศอินโดนีเซีย
อินโดนีเซีย
หมวดหมู่:เกาะในทวีปเอเชีย
หมวดหมู่:เกาะในเอเชียตะวันออกเฉียงใต้
มูลนิธิมวยโลก

มูลนิธิมวยโลก (World Boxing Foundation–เป็นชื่อที่เปลี่ยนมาในปี พ.ศ. 2547; ตัวย่อ: WBF) หรือชื่อเดิมว่า สหพันธ์มวยโลก (World Boxing Federation) สถาบันมวยสากลระดับโลกสถาบันหนึ่ง แต่ไม่เป็นที่ยอมรับนักของบรรดาแฟนมวยและสื่อมวลชนทั่วโลก เนื่องจากนักมวยที่เป็นแชมป์และผู้ท้าชิงและนักมวยที่มีชื่ออยู่ในอันดับ มักเป็นนักมวยที่ไม่ได้มีฝีไม้ลายมืออะไร และการจัดชิงแชมป์ ป้องกันแชมป์ ทำได้ง่ายมาก จนดูเหมือนไม่มีมาตรฐาน 
มูลนิธิมวยโลก ดำเนินงานโดย นายแจ็ค เรนนี ชาวออสเตรเลียและรอน สกาฟ์ ชาวอเมริกัน เป็นผู้ร่วมก่อตั้งขึ้นในปี พ.ศ. 2531มีประธานคนแรก คือ แลร์รี แคเรีย ชาวอเมริกัน
สำนักงานใหญ่ WBF อยู่ที่ เมลเบิร์น ประเทศออสเตรเลีย

**WBF ในทวีปเอเชีย== 
ได้เข้ามาสู่ประเทศไทยในปี พ.ศ. 2537 (ในนาม สหพันธ์มวยโลก) ด้วยการชิงแชมป์โลกของนักมวยไทย 2 คน ที่จังหวัดสมุทรปราการ คือ วันวิน จ.เจริญ และ สายรุ้ง อ.สุวรรณศิลป์ และเป็นสายรุ้งนั่นเองที่ได้เป็นแชมป์ของสถาบันนี้คนแรกของไทย  หลังจากนั้นก็มีนักมวยไทยต่างทยอยเป็นแชมป์มากมายติด ๆ กัน เช่น ฟ้าลั่น ศักดิ์กรีรินทร์, มงคล แอลจียิม, ก้องธวัช ส.กิตติ, ฟ้าสั่ง ป.พงษ์สว่าง, จักรกริช แอลจียิม, ฟ้าสั่ง พ.ธวัชชัย เป็นต้น แต่ที่ดูเหมือนว่าจะเป็นที่รู้จักและนิยมมากที่สุดคือ แซมซั่น กระทิงแดงยิม ซึ่งสร้างสถิติป้องกันแชมป์ไว้ได้มากถึง 38 ครั้งด้วยกัน ถ้าหากสถิตินี้เป็นของสถาบันที่มีมาตรฐานมากกว่านี้ ต้องกลายเป็นสถิติอันดับหนึ่งของโลกไปแล้ว เพราะ โจ หลุยส์ นักมวยรุ่นเฮฟวีเวทชาวอเมริกันที่มีสถิติป้องกันตำแหน่งแชมป์โลกมากที่สุดยังทำได้เพียงแค่ 25 ครั้ง
และหลังจากแซมซั่นแขวนนวมไปในปี พ.ศ. 2545 ก็ไม่มีนักมวยไทยคนใดขึ้นชิงแชมป์หรือป้องกันตำแหน่งแชมป์ของสถาบันนี้อีกเลย จนอาจเรียกได้ว่า สถาบันมูลนิธิมวยโลกนั้นได้ตายจากไปแล้วในวงการมวยไทย 
ถึงอย่างไรก็ตาม มูลนิธิมวยโลกเคยมีการจัดชิงแชมป์โลกในรุ่นเฮฟวีเวทด้วยครั้งหนึ่งในประเทศไทย ในปี พ.ศ. 2537 ที่ จังหวัดเชียงใหม่ โดยเป็นการป้องกันตำแหน่งระหว่าง จอห์นนี เนลสัน แชมป์โลกผิวดำชาวอังกฤษ กับ นิโคไล คัลพิน ผู้ท้าชิงชาวรัสเซีย ผลการชกปรากฏว่า จอห์นนี่ เนลสัน เป็นฝ่ายชนะคะแนน 12 ยกไปอย่างจืดชืด ไร้ความสนุก โดยมีนายชวน หลีกภัย นายกรัฐมนตรีในขณะนั้นเป็นประธาน ซึ่งเป็นรายการเดียวกับ แซมซั่น ป้องกันตำแหน่งครั้งแรกด้วย ซึ่งก็ต้องถือว่าเป็นคู่มวยชิงแชมป์โลกในรุ่นเฮฟวี่เวทที่เกิดขึ้นในประเทศไทยเป็นครั้งแรกและครั้งเดียวตราบจนปัจจุบันนี้
อนึ่ง มูลนิธิมวยโลก เคยมีนักมวยชาวญี่ปุ่น คือ โยซูเกะซัง นิชิจิมะ เป็นแชมป์ในรุ่นครุยเซอร์เวทอยู่ด้วย แต่หากทางคณะกรรมการมวยสากลอาชีพของญี่ปุ่น (JBC) กลับไม่ยอมรับเป็นแชมป์ แสดงให้เห็นถึงการยอมรับของนานาชาติอย่างแท้จริง

**อ้างอิง**

**แหล่งข้อมูลอื่น**
 เว็บไซต์มูลนิธิมวยโลก date=2010-04-12 
หมวดหมู่:องค์กรเกี่ยวกับมวยสากล
หมวดหมู่:แหล่งมรดกโลกในประเทศอินโดนีเซีย

แหล่งมรดกโลกในประเทศอินโดนีเซีย
อินโดนีเซีย
หมวดหมู่:ประเทศอินโดนีเซีย
อินโดนีเซีย
หมวดหมู่:สถานที่ท่องเที่ยวในประเทศอินโดนีเซีย
ญิน

ไฟล์:Imam Ali and the Jinn.jpg|250px|thumb|ภาพอิมามอะลีพิชิตญิน ปัจจุบันอยู่ที่พระราชวังโกเลสถาน
ญิน หรือ ดีญิน (جني jinnī, genie, dijinn; แปลว่า ผี หรือ ปีศาจ) เป็นสิ่งมีชีวิตเหนือธรรมชาติชนิดหนึ่ง ตามความเชื่อของชาวอาหรับ มีระบุอยู่ในอัลกุรอาน มีความเกี่ยวข้องกับ อีฟรีต ซึ่งเป็นญินที่มีความชั่วร้ายและมีพลังอำนาจมาก
โดยทั่วไปแล้ว ลักษณะของญิน หรือ ดีญิน จะคล้ายคลึงกับผีหรือปีศาจตามความเชื่อของศาสนาหรือลัทธิอื่น หากแต่ญินกำเนิดมาจากไฟไร้ควันที่อัลลอฮ์ทรงสร้างขึ้น และกำเนิดก่อนมนุษย์คนแรกคืออาดัมเป็นเวลานานมาก ญินเกิดมาเพื่อสร้างความดี (อิบาดะฮ์) ถวายแด่อัลลอฮฺ ญินอาศัยอยู่บนโลกมนุษย์ แต่อยู่อีกมิติหนึ่ง  มีสังคมเหมือนกับมนุษย์ มีการดำเนินชีวิต มีเกิด มีตาย มีปัญญา มีศรัทธา มีปฏิเสธ มีความสามารถเหนือมนุษย์ สามารถทำในสิ่งที่หลากหลายมากกว่า อายุยืนยาวมากกว่ามาก สามารถบินได้ ปรากฏกายได้ จำแลงกายทั้งในรูปมนุษย์และสัตว์ ญินสามารถมองเห็นมนุษย์ได้ แต่มนุษย์จะมองไม่เห็นญิน เว้นแต่ญินจะปรากฏร่างให้เห็นเอง โดยรากศัพท์ของคำว่าญิน หมายถึง "ปกปิดซ่อนเร้น"  ญินสามารถหลอกล่อหรือหลอกลวงมนุษย์ให้หลงผิดไปได้ด้วย หากผู้ใดที่พยายามติดต่อหรือสื่อสารกับญินจะสุ่มเสี่ยงมากต่อการผิดต่อหลักศาสนาหรือกลายเป็นผู้นอกรีต เนื่องจากเป็นการเข้าไปสู่ไสยศาสตร์
แต่ญิน มิใช่ผี ตามคติของศาสนาอิสลาม ผู้ที่ตายไปแล้วจะถูกนำไปพักรออยู่ในโลกแห่งบัรซัค ไม่สามารถออกมาอาละวาดหลอกหลอนผู้คนอย่างความเชื่อโดยทั่วไป เพียงแต่มีชัยฏอน หรือ อิบลีส ซึ่งก็เป็นญินตนหนึ่งที่ผิดต่ออัลลอฮ์ ปัจจุบันความเชื่อเรื่องญินยังคงมีอยู่ในหมู่ชาวชนบทหรือชาวเบดูอิน ผู้ที่อ้างว่าได้เคยพบเจอกับญิน อ้างว่าญินมีสภาพไม่มีตัวตน มองไม่เห็น แต่สามารถสัมผัสหรือรู้สึกได้ในบางสถานที่ เช่น ได้ยินเสียงคนเรียกชื่อตน แต่เมื่อหันไปมองแล้วกลับไม่พบตัว เป็นต้น โดยสถานที่ ๆ เชื่อว่ามีญินอาศัยอยู่ เช่น เพตรา ในจอร์แดน หรือหมู่บ้านชาวประมงร้างแห่งหนึ่งใกล้กับรัฐเราะซุลคัยมะฮ์ ของสหรัฐอาหรับเอมิเรตส์ ก็เชื่อว่าเป็นที่สิงสถิตย์ของญิน
ในเชิงวัฒนธรรม ญิน เป็นที่รู้จักกันดีในชื่อของ "จินนี่" ในนิทานพันหนึ่งราตรี ยักษ์หรืออสูรในตะเกียงวิเศษของอาละดินหรืออาลีบาบา ก็คือ ญิน

**อ้างอิง**

**แหล่งข้อมูลอื่น**
หมวดหมู่:ปิศาจ
หมวดหมู่:คำและวลีภาษาอาหรับ
หมวดหมู่:อภิธานศัพท์ศาสนาอิสลาม
มิลเลนเนี่ยม ฟาลค่อน

ยานมิลเลนเนียม ฟอลคอน
ยานมิลเลนเนียม ฟอลคอน (Millennium Falcon) เป็นยานอวกาศในเรื่องแต่งชุดสตาร์ วอร์ส ปรากฏครั้งแรกในภาพยนตร์สตาร์ วอร์ส เอพพิโซด 4: ความหวังใหม่ และมีบทบาทสำคัญต่อเนื่องในภาพยนตร์อีกสามภาคถัดมา รวมทั้งมีบทเล็กๆ ในซิธชำระแค้นอีกด้วย ยานฟอลคอนเป็นยานอวกาศของนักลักลอบขนของเถื่อนชื่อฮัน โซโล และชิวแบคคา แต่ครั้งหนึ่งเคยเป็นของเพื่อนสนิทของฮัน คือแลนโด้ คาลริสเซียน โดยฮันได้ยานนี้มาจากการชนะพนันกับแลนโด้ ซึ่งแลนโด้ก็ได้ยานมาจากการชนะพนันกับบุคคลอื่นอีกทีหนึ่ง ยานลำนี้มีส่วนร่วมในการผจญภัยต่างๆ มากมาย ซึ่งหลายครั้งก็มีบทบาทสำคัญมากในสงครามกลางเมืองกาแลกติก
แต่เดิมนั้น ยานฟอลคอนเคยเป็นยาน Corellian Engineering Corporation YT-1300 ก่อนที่จะถูกดัดแปลงอย่างมากจนเป็นอย่างที่เห็นในภาพยนตร์
ยานมิลเลนเนียม ฟอลคอนได้มาปรากฏอีกครั้งในภาคที่ 7 ยานมิลเลนเนียม ฟอลคอนได้ไปปรากฏที่ดาวจัดคู เนื่องจากถูกขโมยและนำไปขายให้กับพ่อค้าขยะ ต่อมาเรย์และฟินกำลังถูกตามล่าจากปฐมภาคีจึงได้ขึ้นยานลำนี้หลบหนีออกจากดาวจัดคูและยานได้ไปจอดที่สถานีอวกาศแห่งหนึ่ง ที่นั้นฮัน โซโลและชิวแบคคาเจ้าของเดิมอยู่ที่นั้น ในที่สุดยานมิลเลนเนียม ฟอลคอนได้กลับไปหาเจ้าของเดิมอีกครั้ง แต่หลังจากนั้นเวลาต่อมาหลังฮัน โซโลได้เสียชีวิตไป เรย์ได้เป็นคนกัปตันขับยานมิลเลนเนียม ฟอลคอนคนต่อไปพร้อมกับชิวแบคกา โดยฮาน มักจะคุยโม้ถึงยานของเขา ว่ามันเป็นยาน ที่สามารถบินผ่านแคสเซิลรัน โดยใช้แค่ 12 พาเซ็ก โดยเหตุการณ์นี้เกิดในหนังภาคฉายเดี่ยวของเขา ชื่อ ฮาน โซโล

**แหล่งข้อมูลอื่น**
  Millennium Falcon ใน  Star Wars Databank-  Millennium Falcon ใน  Wookieepedia: The Star Wars Wiki
หมวดหมู่:ยานอวกาศในสตาร์ วอร์ส
สถานีย่อย:สถาบันอุดมศึกษาไทย/เดือนนี้มีอะไร/มกราคม

; 5 มกราคม- พ.ศ. 2532 วันสถาปนาวิทยาลัยเซนต์จอห์น (มหาวิทยาลัยเซนต์จอห์น ในปัจจุบัน)
 12 มกราคม- พ.ศ. 2531 วันสถาปนาวิทยาลัยโยนก (มหาวิทยาลัยโยนก ในปัจจุบัน)
 19 มกราคม- พ.ศ. 2548 สถาบันเทคโนโลยีราชมงคลทั้ง 39 แห่งทั่วประเทศ หลอมรวมเป็น มหาวิทยาลัยเทคโนโลยีราชมงคล 9 แห่ง 
 24 มกราคม- พ.ศ. 2508 วันสถาปนามหาวิทยาลัยเชียงใหม่
 25 มกราคม- พ.ศ. 2509 วันสถาปนามหาวิทยาลัยขอนแก่น- พ.ศ. 2528 วันสถาปนาวิทยาลัยรังสิต (มหาวิทยาลัยรังสิต ในปัจจุบัน)
 28 มกราคม- พ.ศ. 2545 วันสถาปนาวิทยาลัยกรุงเทพธนบุรี และ วิทยาลัยบัณฑิตบริหารธุรกิจ
สถานีย่อย:สถาบันอุดมศึกษาไทย/เดือนนี้มีอะไร/กุมภาพันธ์

;2 กุมภาพันธ์- พ.ศ. 2486 วันสถาปนามหาวิทยาลัยเกษตรศาสตร์
4 กุมภาพันธ์- พ.ศ. 2503 วันสถาปนามหาวิทยาลัยเทคโนโลยีพระจอมเกล้าธนบุรี
5 กุมภาพันธ์- พ.ศ. 2554 งานฟุตบอลประเพณีธรรมศาสตร์–จุฬาฯ ครั้งที่ 67 ณ สนามศุภชลาศัย 35px
7 กุมภาพันธ์- พ.ศ. 2486 วันสถาปนา มหาวิทยาลัยแพทยศาสตร์ (มหาวิทยาลัยมหิดล ในปัจจุบัน)- พ.ศ. 2538 วิทยาลัยเกริก ยกฐานะขึ้นเป็น มหาวิทยาลัยเกริก
9 กุมภาพันธ์- พ.ศ. 2548 วันสถาปนามหาวิทยาลัยนราธิวาสราชนครินทร์
13 กุมภาพันธ์- พ.ศ. 2529 วันสถาปนาวิทยาลัยภาคกลาง (มหาวิทยาลัยภาคกลาง ในปัจจุบัน)
 14 กุมภาพันธ์- พ.ศ. 2546 วันสถาปนามหาวิทยาลัยนานาชาติแสตมฟอร์ด
19 กุมภาพันธ์- พ.ศ. 2502 วันสถาปนามหาวิทยาลัยเทคโนโลยีพระจอมเกล้าพระนครเหนือ
 21 กุมภาพันธ์- พ.ศ. 2512 พระบาทสมเด็จพระเจ้าอยู่หัวภูมิพลอดุลยเดช พระราชทานนาม "มหิดล" ให้เป็นชื่อมหาวิทยาลัยแทนชื่อ มหาวิทยาลัยแพทยศาสตร์ เดิม
 22 กุมภาพันธ์- พ.ศ. 2549 วันสถาปนาวิทยาลัยกรุงเทพสุวรรณภูมิ
 26 กุมภาพันธ์- พ.ศ. 2542 วันสถาปนาวิทยาลัยตาปี วิทยาลัยบัณฑิตเอเชีย และ วิทยาลัยโปลีเทคนิคภาคตะวันออกเฉียงเหนือ
27 กุมภาพันธ์ - พ.ศ. 2533 วันสถาปนาวิทยาลัยมหานคร (มหาวิทยาลัยเทคโนโลยีมหานคร ในปัจจุบัน)
การสันดาป

การสันดาป (Combustion Technology) หมายถึง
ปฏิกิริยาการรวมตัว กันของเชื้อเพลิงกับออกซิเจนอย่างรวดเร็วพร้อมเกิดการลุกไหม้และคายความร้อน ในการเผาไหม้ส่วนใหญ่จะไม่ใช้ออกซิเจนล้วนๆ แต่จะใช้อากาศแทนเนื่องจากอากาศมีออกซิเจนอยู่ 21%โดยปริมาณ หรือ 23%โดยน้ำหนัก​ 
เชื้อเพลิงชีวมวลประกอบด้วยธาตุต่างๆ ดังนี้ คือคาร์บอน(C) ออกซิเจน(O2) ไฮโดรเจน (H2) และธาตุอื่นๆ ที่สำคัญได้แก่ ไนโตรเจน(N) และซัลเฟอร์(S) เนื่องจากจะทำให้เกิดก๊าซไนโตรเจนออกไซด์(NOX)และซัลเฟอร์ไดออกไซด์(SO2) ซึ่งเป็นก๊าซที่มีผลกระทบต่อสิ่งแวดล้อม เมื่อเกิดการเผาไหม้ที่อุณหภูมิที่เหมาะสม เมื่อนำเชื้อเพลิงชีวมวลมาเผาไหม้จะมีขั้นตอนการเกิดปฏิกิริยาดังนี้2C + O2 2CO + 110,380 kj/kg-mol 
2CO + O2 2CO2+ 283,180 kj/kg-mol 
2H2 + O2 2H2O+ 286,470 kj/kg-mol 
S + O2 SO2 + ความร้อน 
N + O2 NO2 + ความร้อน ระบบการเผาไหม้เชื้อเพลิงแข็ง แบ่งออกได้ดังนี
ระบบการป้อน เชื้อเพลิงโดยใช้แรงงานคน เป็นระบบที่มีใช้อยู่ดั้งเดิมโดยการใช้คนตักเชื้อเพลิงป้อนเข้าสู่เตา ประสิทธิภาพของระบบจะขึ้นอยู่กับความชำนาญและความเอาใจใส่ของแรงงาน
# ระบบการป้อนเชื้อเพลิงแบบสโตกเกอร์ (Stoker) เป็นระบบที่ใช้เครื่องจักรป้อนเชื้อเพลิงแทนแรงงานคนโดยมีกลไกที่ไม่ซับซ้อน มากนัก มีราคาถูก และสามารถออกแบบให้ใช้ได้กับเชื้อเพลิงแข็งหลายๆชนิด หลายขนาด แต่มีข้อเสียคือระบบสโตกเกอร์มีขีดความสามารถในการผลิตไอน้ำต่ำ ระบบสโตกเกอร์แบ่งออกได้ตามลักษณะการป้อนเชื้อเพลิง คือ ระบบสโตกเกอร์ที่มีการป้อนเชื้อเพลิงทางด้านบน (Overfeed Stoker) ซึ่งเป็นแบบตะกรับเลื่อน (Traveling Grate Stoker) ดังแสดงในรูปที่ 2.1 และระบบสโตกเกอร์ที่มีการป้อนเชื้อเพลิงทางด้านล่าง (Underfeed Stoker) ดังแสดงในรูปที่ 2.2
# ระบบพัลเวอร์ไรซ์ (Pulverized) การเผาไหม้เชื้อเพลิงของระบบพัลเวอร์ไรซ์จะเกิดขึ้นในลักษณะเชื้อเพลิงที่ ถูกแขวนลอย ดังนั้นขนาดของเชื้อเพลิงที่ถูกป้อนเข้าสู่เตาจะต้องมีขนาดเล็กสามารถแขวน ลอยอยู่ได้ในอากาศ อากาศส่วนแรกที่ถูกป้อนเข้าสู่เตาจะถูกอุ่นก่อนเพื่อช่วยในการอบแห้งเชื้อ เพลิง อากาศส่วนที่สองจะถูกส่งเข้าสู่เตาโดยตรงเพื่อช่วยทำให้เกิดการเผาไหม้ที่ สมบูรณ์ ขี้เถ้าที่เกิดขึ้นจะถูกปล่อยออกมากับไอเสีย ดังแสดงในรูปที่ 2.3
# ระบบไซโคลน (Cyclone) ระบบนี้ได้พัฒนาขึ้นมาเพื่อแก้ไขข้อบกพร่องของการเผาไหม้เชื้อเพลิงของระบบ พัลเวอร์ไรซ์ เชื้อเพลิงที่ถูกป้อนเข้าสู่เตาอาศัยแรงโน้มถ่วงเช่นเดียวกับระบบพัลเวอร์ ไรซ์แต่ไม่จำเป็นต้องบดเชื้อเพลิงให้มีขนาดเล็ก สามารถลดค่าใช้จ่ายของการบดเชื้อเพลิงลงได้ การเผาไหม้ระบบไซโคลน (Cyclone) จะใช้หัวเผาแบบ Horizontal water-cooled ขนาดเล็กทำให้เตาเผาระบบไซโคลนมีขนาดเล็กกว่าเตาเผาระบบพัลเวอร์ไรซ์เมื่อ คิดต่อหน่วยปริมาตร อากาศที่เข้าสู่เตาจะอยู่ในแนวสัมผัสกับผนังของห้องเผาไหม้ซึ่งจะทำให้เชื้อ เพลิงเคลื่อนที่แบบปั่นป่วน(Turbulence) ในห้องเผาไหม้ทำให้การเผาไหม้เป็นไปอย่างทั่วถึงและสมบูรณ์ยิ่งขึ้น อุณหภูมิของการเผาไหม้จะสูงถึง 1650 oC ทำให้ 30-50 เปอร์เซนต์ของเถ้าหลอมเป็นขี้โลหะเหลว (Liquid Slag) ส่วนที่เหลืออีก 70-50 เปอร์เซนต์จะเป็นเถ้าลอยปนมากับก๊าซไอเสีย ดังแสดงในรูปที่ 2.4
# ระบบฟลูอิดไดซ์เบด (Fluidized Bed) ระบบฟลูอิดไดซ์เบดนั้นอากาศจะไหลผ่านชั้นของเชื้อเพลิง เมื่อเพิ่มอัตราความเร็วของอากาศถึงจุดหนึ่งเชื้อเพลิงจะลอยตัวขึ้นมีลักษณะ คล้ายของไหลโดยจะมีสารเฉื่อย (Inert Material) เช่นทราย หรือสารทำปฏิกิริยา (Reaction Material) เช่น หินปูนเป็นเบด เมื่อเริ่มติดเตาเบดจะได้รับความร้อนจากภายนอกจนอุณหภูมิถึงจุดติดไฟของ เชื้อเพลิง เชื้อเพลิงจะถูกป้อนเข้าสู่เตาอย่างสม่ำเสมอ โดยมีเบดช่วยในการถ่ายเทความร้อนและทำความสะอาดภายในเตา ดังแสดงในรูปที่ 2.5
มลาอิกะฮ์

มลาอิกะฮ์ (ملائكة) เป็นคำพหูพจน์ของ มะลัก (ملك) ในไทยบางแห่งเรียก เทพบริวาร มีความหมายเดียวกับทูตสวรรค์ในศาสนายูดาห์ ศาสนาคริสต์ และศาสนาอิสลาม มีหน้าที่ถวายงานรับใช้แก่อัลลอฮ์

**ความเป็นมาของมลาอิกะฮ์**
คำว่า มลาอิกะฮ์ มีรากศัพท์มาจากภาษาอาหรับว่า มาลาอิก หมายถึง "บ่าวผู้สวามิภักดิ์​ บ่าวผู้รับใช้ผู้ยินยอมจำนน​ตามพระประสงค์​ของاللهพระผู้สร้างแต่เพียงหนึ่ง"
มลาอิกะฮ์จึงเป็นบ่าวของอัลลอฮ์ที่ถูกสร้างจากรัศมี และมลาอิกะฮ์มีอยู่มากมายหาคณานับไม่มีใครรู้จำนวนได้นอกจากอัลลอฮ์ มลาอิกะฮ์ไม่มีเพศ ไม่บริโภค และไม่ดื่ม มลาอิกะฮ์เป็นบ่าวที่ปฏิบัติตามคำสั่งของอัลลอฮ์ ไม่บิดพริ้ว ไม่ฝ่าฝืนคำสั่ง ไม่มีความคิดที่จะเลือกทำอะไรหรือทำสิ่งใดโดยลำพังได้ เพราะมลาอิกะฮ์มีหน้าที่ปฏิบัติตามคำสั่งของอัลลอฮ์เพียงอย่างเดียว 
มนุษย์ปุถุชนทั่วไปมิอาจมองเห็นมลาอิกะฮ์ได้ เว้นแต่นบี เพราะมลาอิกะฮ์มีกายละเอียดเปรียบได้ดั่งลมที่มนุษย์มิอาจเห็นได้ แต่ลมนั้นสามารถทำให้ใบไม้พริ้วไหวได้ แต่มนุษย์สามารถเห็นมลาอิกะฮ์ได้ก็ต่อเมื่อมลาอิกะฮ์จำแลงกายมาเป็นมนุษย์เท่านั้น ด้วยเหตุที่มลาอิกะฮ์เป็นบ่าวผู้ถวายรับใช้ต่ออัลลอฮ์ ศาสนาอิสลามจึงกำหนดให้มุสลิมมีศรัทธาต่อมลาอิกะฮ์ด้วย

**มลาอิกะฮ์ทั้ง 10**
มลาอิกะฮ์ที่มุสลิมทุกคนควรทราบนั้นมีทั้งหมด 10 ตน
# ญิบรีล (นามูส, รูหูลกุดุส และรูหุลอะมีน) เป็นผู้นำในบรรดามลาอิกะฮ์ทั้งหลาย และเป็นผู้นำวะฮฺยูจากอัลลอฮ์ (ซ.บ.)ไปยังบรรดานบีและเราะซูล
# มีกาอีล เป็นผู้ควบคุมระบบสุริยจักรวาล และนำปัจจัยยังชีพ (ริชกี) มาให้แก่บรรดามัคลูกทั้งหลาย
# อิซรออีล (มะลิกุลเมาตฺ) ทำหน้าที่ ถอดวิญญาณมัคโละตามเวลาที่กำหนดไว้
# อิสรอฟีล เป่าแตร (ศูรฺ) เมื่อถึงกำหนดวันสิ้นโลก (วันกิยามะฮฺ) และวันฟื้นคืนชีพ
# รอกีบ ผู้บันทึกอันมีเกียรติ อยู่ประจำข้างซ้ายและข้างขวาของมนุษย์ บันทึกความดี ความชั่วของมนุษย์
# อะตีด ผู้บันทึกอันมีเกียรติ อยู่ประจำข้างซ้ายและข้างขวาของมนุษย์ บันทึกความดี ความชั่วของมนุษย์
# มุนกัรฺ ทำหน้าที่ สอบสวนคนตายในสุสาน (กุโบรฺ)
# นะกีรฺ ทำหน้าที่ สอบสวนคนตายในสุสาน
# ริฎวาน คอยดูแลและเฝ้าประตูสวรรค์
# มาลิก (ซะบานียะฮฺ) คอยดูแลและเฝ้าประตูนรก

**มลาอิกะฮ์อื่น ๆ**
นอกจากนี้อัลกุรอานระบุอีกว่า มีมลาอิกะฮ์จำนวนหนึ่งที่แบกหามพระบัลลังก์ของอัลลอฮ์ ซึ่งอัลกุรอานไม่ได้ระบุว่าในปัจจุบันมีจำนวนเท่าไหร่ แต่ระบุว่า ในวันอาคิเราะฮฺ มลาอิกะฮ์ผู้แบกบัลลังก์มีจำนวน 8 ตน นอกจากนั้นยังมีมลาอิกะฮ์อีกมากมายที่ห้อมล้อมพระบัลลังก์ คอยสรรเสริญสดุดีพระองค์และวิงวอนขอให้อัลลอฮ์ทรงอภัยให้แก่บรรดาศรัทธาชนผู้สำนึกผิด
อัลกุรอานได้เล่าเรื่องของมลาอิกะฮ์ที่ลงมาบอกข่าวดีแก่นบีอิบรอฮีม นบีซะกะรียา และมัรยัมมารดานบีอีซา และมลาอิกะฮ์ที่มาบอกให้ลูฏออกจากเมืองก่อนที่ดวงอาทิตย์จะขึ้น เนื่องจากว่าเมืองโซโดมกำลังจะถูกทำลาย
นอกจากนี้อัลลอฮ์ยังได้ทรงส่งมลาอิกะฮ์ลงมาในนครบาบิโลน เพื่อเป็นข้อทดสอบสำหรับมนุษย์ในเรื่องไสยศาสตร์

**อ้างอิง**
  มลาอิกะฮ์ บรรดาบ่าวของอัลลอฮ์ผู้สัตย์ซื่อ โดยอะบู อิสรอฟีล date=2012-10-25 
หมวดหมู่:ศาสนาอิสลาม
*
สถานีย่อย:สถาบันอุดมศึกษาไทย/เดือนนี้มีอะไร/มีนาคม

; 2 มีนาคม- พ.ศ. 2512 มหาวิทยาลัยแพทยศาสตร์ เปลี่ยนชื่อเป็น มหาวิทยาลัยมหิดล- พ.ศ. 2527 วันสถาปนาวิทยาลัยวงษ์ชวลิตกุล (มหาวิทยาลัยวงษ์ชวลิตกุล ในปัจจุบัน)
 5 มีนาคม- พ.ศ. 2535 วิทยาลัยเอเชียอาคเนย์ ได้รับการยกฐานะขึ้นเป็น มหาวิทยาลัยเอเชียอาคเนย์
 8 มีนาคม- พ.ศ. 2531 วันสถาปนาวิทยาลัยภาคตะวันออกเฉียงเหนือ (มหาวิทยาลัยภาคตะวันออกเฉียงเหนือ ในปัจจุบัน)
 11 มีนาคม- พ.ศ. 2535 วิทยาลัยหัวเฉียว ได้รับการยกฐานะขึ้นเป็น มหาวิทยาลัยหัวเฉียวเฉลิมพระเกียรติ
 13 มีนาคม- พ.ศ. 2511 วันสถาปนา มหาวิทยาลัยสงขลานครินทร์
 19 มีนาคม- พ.ศ. 2539 วิทยาลัยเซนต์จอห์น ได้รับการยกฐานะขึ้นเป็น มหาวิทยาลัยเซนต์จอห์น
 21 มีนาคม- พ.ศ. 2529 วันสถาปนาวิทยาลัยพายัพ (มหาวิทยาลัยพายัพ ในปัจจุบัน)
 25 มีนาคม- พ.ศ. 2529 วันสถาปนา วิทยาลัยมิชชัน
 26 มีนาคม- พ.ศ. 2459 วันสถาปนา จุฬาลงกรณ์มหาวิทยาลัย
 27 มีนาคม- พ.ศ. 2541 วันสถาปนา วิทยาลัยเทคโนโลยีธนบุรี (มหาวิทยาลัยธนบุรี ในปัจจุบัน)
 29 มีนาคม- พ.ศ. 2535 วันสถาปนา มหาวิทยาลัยวลัยลักษณ์- พ.ศ. 2542 วันสถาปนา วิทยาลัยเซาธ์อีสท์บางกอก
 30 มีนาคม- พ.ศ. 2537 วิทยาลัยมหานคร ได้รับการยกฐานะขึ้นเป็น มหาวิทยาลัยเทคโนโลยีมหานคร
 31 มีนาคม- พ.ศ. 2541 วันสถาปนา มหาวิทยาลัยเจ้าพระยา
หมวดหมู่:วัดในประเทศไทย

หมวดหมู่:วัดไทย
ไทย
หมวดหมู่:สถานที่ท่องเที่ยวในประเทศไทย
หมวดหมู่:วัดในเอเชียตะวันออกเฉียงใต้
สังขยาปกาสกปกรณ์

สังขยาปกาสกปกรณ์ เป็นปกรณ์ในภาษาบาลี ประเภทร้อยกรอง มีความยาว 73 คาถา ประพันธ์โดย พระญาณวิลาส พระภิกษุชาวล้านนา
สังขยาปกาสกปกรณ์ ซึ่งพระญาณวิลาส ได้ประพันธ์ไว้นั้น เข้าใจว่าเจตนาให้ผู้ศึกษาสังขยาปกาสกปกรณ์ ศึกษาโดยใช้วิธีท่องจำ มาตรานับต่างๆ เพื่อการนำไปใช้ได้อย่างสะดวก เหมือนการท่องสูตรคูณของนักเรียนในปัจจุบัน 
การประพันธ์เป็นคาถานั้นง่ายต่อการจดจำก็จริง แต่มีความยุ่งยากในการศึกษาให้เข้าใจ เพราะงานประพันธ์เป็นคาถาต้องมีข้อความสั้นๆ กระชับ ตามกฎแห่งฉันทลักษณ์ การที่ถูกกำหนดด้วยกฎแห่งฉันทลักษณ์ ทำให้ผู้ประพันธ์ ไม่สามารถจะอธิบายขยายความอะไรให้ละเอียด ได้มากเหมือนการแต่งเป็นร้อยแก้ว

**เนื้อหา**
เนื้อหาของสังขยาปกาสกปกรณ์ ว่าด้วยการคำนวณนับในลักษณะต่างกัน 6 ประเภท มาตรานับ คือ
# อัทธาสังขยา มาตราวัดระยะทาง
# ธัญญสังขยา มาตราตวงสิ่งของ
# ปมาณสังขยา มาตราชั่งสิ่งของ
# ภัณฑสังขยา ระบบการนับจำนวน
# มูลภัณฑสังขยา มาตรานับเงินตรา
# นีลกหาปณสังขยา การนับมูลค่า และการกำหนดขนาดนีลกหาปณะ 

**ดูเพิ่ม**
 แลโมกสังขยา

**อ้างอิง**
  สังขยาปกาสกฎีกา มหาวิทยาลัยเที่ยงคืน
หมวดหมู่:กวีนิพนธ์
หมวดหมู่:วรรณกรรมทั่วไป
แซนซิบาร์

ที่ตั้งของแซนซิบาร์ริมชายฝั่งประเทศแทนซาเนีย
แซนซิบาร์ (Zanzibar; Zanzibar; zanjibār) คือภูมิภาคเกาะกึ่งปกครองตนเองที่รวมเข้ากับแทนกันยีกาใน ค.ศ. 1964 เพื่อสถาปนาสหสาธารณรัฐแทนซาเนีย โดยเป็นกลุ่มเกาะในมหาสมุทรอินเดียที่อยู่ห่างจากแอฟริกาแผ่นดินใหญ่ mi และประกอบด้วยเกาะเล็กหลายแห่งกับเกาะใหญ่สองแห่ง คือ: อุงกูจา (เกาะหลัก, นิยมเรียกว่าเกาะแซนซิบาร์) แลพเกาะเพมบา แซนซิบาร์ซิตี เมืองหลักของแซนซิบาร์ ตั้งอยู่บนเกาะอุงกูจา และสโตนทาวน์ ศูนย์กลางทางประวัติศาสตร์ เป็นแหล่งมรดกโลก
อุตสาหกรรมหลักของแซนซิบาร์คือเครื่องเทศ, แรฟเฟีย และการท่องเที่ยว เครื่องเทศหลักที่ผลิตได้แก่กานพลู จันทน์เทศ อบเชย และพริกไทย การท่องเที่ยวในแซนซิบาร์เป็นกิจกรรมล่าสุดที่รัฐบาลเข้ามาสนับสนุน ทำให้มีจำนวนนักท่องเที่ยวเพิ่มขึ้นจาก 19,000 คนใน ค.ศ. 1985 ไปเป็น 376,000 คนใน ค.ศ. 2016 ตัวหมู่เกาะเข้าถึงได้ผ่านท่าเรือ 5 แห่ง และท่าอากาศยานนานาชาติอาเบด อามานี คารูเมที่สามารถรองรับผู้โดยสารถึง 1.5 ล้านคนต่อปี
ระบบนิเวศทางทะเลของแซนซิบาร์เป็นส่วนสำคัญของเศรษฐกิจในด้านการประมงและการเพาะเลี้ยงสาหร่าย (algaculture) และมีระบบนิเวศทางทะเลที่สำคัญที่ทำหน้าที่เป็นแหล่งอนุบาลปลาสำหรับประชากรปลาในมหาสมุทรอินเดีย ที่มากไปกว่านั้น ระบบนิเวศบนบกที่เป็นอยู่ของ Zanzibar red colobus กับ Zanzibar servaline genet สัตว์เฉพาะถิ่น และเสือดาวแซนซิบาร์ สัตว์ที่หายากหรือสูญพันธ์ุแล้ว ความกดดันจากอุตสาหกรรมท่องเที่ยวและการประมง เช่นเดียวกันกับภัยขนาดใหญ่กว่าอย่างการเพิ่มของระดับน้ำทะเลที่เกิดจากการเปลี่ยนแปลงสภาพภูมิอากาศ สร้างความกังวลด้านสิ่งแวดล้อมเพิ่มมากขึ้นทั่วทั้งภูมิภาค

**ศัพทมูลวิทยา**
คำว่า Zanzibar มาจากภาษาอาหรับว่า ซันญิบาร (زنجبار IPA|zandʒibaːr) ซึ่งมาจากภาษาเปอร์เซียว่า แซงบอร์ (زنگبار IPA|zæŋbɒːɾ) โดยเป็นคำประสมของ แซง (زنگ IPA|zæŋ, "ดำ") + บอร์ (بار IPA|bɒːɾ, "ชายฝั่ง") เทียบกับ ทะเลซันจญ์ ชื่อนี้เป็นหนึ่งในชื่อสถานที่หลายชื่อที่มีต้นกำเนิดคำที่คล้ายกัน โดยหมายถึง "ดินแดนคนผิวดำ" หรือความหมายที่คล้ายกัน ซึ่งสื่อถึงผู้อยู่อาศัยที่มีผิวดำ

**อ้างอิง**

**แหล่งข้อมูลอื่น**
 รัฐบาลแซนซิบาร์ date=26 September 2023 - Current and forecast weather for Zanzibar- President's office date=2014-02-25 - Tourism Portal

หมวดหมู่:รัฐและดินแดนที่ก่อตั้งในปี พ.ศ. 2506
หมวดหมู่:รัฐสุลต่านในอดีต
หมวดหมู่:เกาะในทวีปแอฟริกา
หมวดหมู่:เกาะในมหาสมุทรอินเดีย
หมวดหมู่:อดีตรัฐสมาชิกสหประชาชาติ
หมวดหมู่:อดีตรัฐในอารักขาของอังกฤษ
หมวดหมู่:อดีตอาณานิคมของโปรตุเกส
ตำบลตลาดขวัญ (อำเภอเมืองนนทบุรี)

ตำบลตลาดขวัญ เป็นตำบลหนึ่งที่อยู่ในเขตเทศบาลนครนนทบุรี อำเภอเมืองนนทบุรี จังหวัดนนทบุรี

**ประวัติ**
ตำบลตลาดขวัญในอดีตยังเป็นชื่อชุมชนเก่าแก่ของจังหวัดนนทบุรีที่เรียกว่า บ้านตลาดขวัญ ซึ่งมีการตั้งถิ่นฐานอยู่อาศัยมาตั้งแต่สมัยกรุงศรีอยุธยา ต่อมาในรัชสมัยสมเด็จพระมหาจักรพรรดิ พระองค์ได้ทรงยกฐานะหมู่บ้านเล็ก ๆ ที่ชื่อว่าบ้านตลาดขวัญแห่งนี้ให้มีฐานะเป็นเมืองนนทบุรีในปี พ.ศ. 2092 เพื่อประโยชน์ต่อการเกณฑ์ไพร่พลหากเกิดสงคราม รวมทั้งให้เป็นเมืองท่าและหน้าด่านทางทิศใต้ของกรุงศรีอยุธยา
ชุมชนตลาดขวัญตั้งอยู่ในริมฝั่งตะวันออกของแม่น้ำเจ้าพระยา ทางทิศใต้ของวัดท้ายเมือง โดยมีหอทะเบียนที่ดินเก่า (บริเวณโรงเรียนเทศบาล 1 ถนนนนทบุรี 1) เป็นสิ่งยืนยันความเก่าแก่ของชุมชนแห่งนี้ ปัจจุบันท้องที่ของตำบลในอำเภอเมืองนนทบุรีที่มีชื่อว่า "ตลาดขวัญ" นั้น ไม่มีอาณาเขตติดต่อกับแม่น้ำเจ้าพระยา แต่อยู่ลึกเข้ามาตอนใน ส่วนบริเวณชุมชนบ้านตลาดขวัญอันเป็นที่ตั้งเมืองนนทบุรีโบราณนั้น ทุกวันนี้อยู่ในเขตตำบลบางกระสอและตำบลสวนใหญ่

**ที่ตั้งและอาณาเขต**
ตำบลตลาดขวัญตั้งอยู่ทางทิศตะวันออกของอำเภอเมืองนนทบุรี มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลบางกระสอ (อำเภอเมืองนนทบุรี) มีแนวกึ่งกลางคลองบางซื่อและมีแนวกึ่งกลางซอยติวานนท์ 18 (ปิ่นประภาคม) เป็นเส้นแบ่งเขต- ทิศตะวันออก ติดต่อกับตำบลบางเขน (อำเภอเมืองนนทบุรี) มีแนวกึ่งกลางซอยงามวงศ์วาน 2 (อัคนี) เป็นเส้นแบ่งเขต- ทิศใต้ ติดต่อกับตำบลบางเขน (อำเภอเมืองนนทบุรี) มีแนวกึ่งกลางคลองบางตะนาวศรีและแนวเขตสมมุติระหว่างสุดซอยประชาราษฎร์ 3 (พันเอกหาญ) กับสุดซอยพิบูลสงคราม 10 (สุขนิรันดร์ 1) เป็นเส้นแบ่งเขต- ทิศตะวันตก ติดต่อกับตำบลสวนใหญ่ (อำเภอเมืองนนทบุรี) มีแนวเขตสมมุติตั้งแต่สุดซอยพิบูลสงคราม 10 (สุขนิรันดร์ 1) ผ่านปากซอยพิบูลสงคราม 13 (บุรีรังสรรค์) ถึงคลองบางแพรกเหนือ รวมทั้งแนวกึ่งกลางคลองบางแพรกเหนือเป็นเส้นแบ่งเขต

**การแบ่งเขตการปกครอง**
ตำบลตลาดขวัญแบ่งการปกครองส่วนภูมิภาคออกเป็น 11 หมู่บ้าน ปัจจุบันตำแหน่งกำนันและผู้ใหญ่บ้านได้ถูกยกเลิกไปแล้ว เนื่องจากตำบลตลาดขวัญอยู่ในเขตเทศบาลนครนนทบุรีทั้งตำบล แต่ระบบหมู่ยังไม่ได้ถูกยกเลิกไปอย่างสิ้นเชิงและยังมีความสำคัญต่อการใช้ประโยชน์ในด้านต่าง ๆ ของราชการ เช่น การกำหนดเลขหมายประจำบ้าน การระบุที่อยู่ทางไปรษณีย์ การแบ่งเขตเลือกตั้งระดับท้องถิ่น การกำหนดพื้นที่บริการของโรงเรียน เป็นต้น 

**อ้างอิง**

**แหล่งข้อมูลอื่น**
 100.506856
ตลาดขวัญ
หมวดหมู่:อำเภอเมืองนนทบุรี
สติวเดนต์อั๊กลี่

สติวเด้นท์ส อั๊กลี่ (Students ugly) เป็นวงดนตรีแนวพังก์ร็อก สัญชาติไทยไทย

**ประวัติ**
ต้นปี 2536 หลังจากรอยได้รับรางวัล รองชนะเลิศประกวดดนตรี ลำดับที่ 1 ของกระทรวงวิทยาศาสตร์ รอยได้ถูกชักชวนทำวงดนตรีเล่นตาม Pub ในฐานะมือกีตาร์ solo ของวง " กัลปังหา" (cover เพลงวง คาราวาน) 1 ปีกว่ากับการตระเวรเล่นย่าน บางเขน –รามอินทราฯ และเริ่มเบื่อจึงลาออกจากวง ต้นปี 2537 "รอย" ธนบดี บุ่นวรรณา ได้ก่อตั้งวงดนตรีกับเพื่อน เป็นวงดนตรี3ชิ้น เพื่อเล่นในมหาวิทยาลัยชื่อวงคือ " I Love You To Death " เล่นดนตรีแนว Hard Rock ยุค 70 โดยมี "บี" ณรงค์ฤทธิ์ กัลยา เป็นมือกลอง และ "หนึ่ง" อุสเรน งามแสง เล่นเบส
รอย กับ แกะ ในงาน Dogs 
ต่อมา "เกียรติ สุริยพงศ์ เตียนสิงห์" เข้ามาแทน บี ในปีต่อมา  "แกะ53" วสุธา คงสง (53 คือชื่อซอยรามคำแหงที่แกะอยู่ในขณะนั้น) ก็เข้ามาเป็นสมาชิกถาวรทำเดโมเทป เสนอ บริษัทต่าง ๆ ปลายปี 2537 ทั้งสามได้เสนอผลงานผ่านที่ Sony Music และได้ ออดิชั่นในกลางเดือน พฤศจิกายน ปีนั้น เกียรติ ลาออกจากวงกระทันหันโดยไม่ทราบสาเหตุ ทางวงได้รับคำแนะนำจาก หนึ่ง อุสเรน งามแสง ซึ่งขณะนั้นเป็นหัวหน้าวง "NO FATE" ว่ามีมือกลองชั้นดีคนหนึ่ง นั่นคือ สอวอชิงตัน (สมศักด์ กลิ่นศรีสุข) 15 ธันวาคม SONY MUSIC Thailand ติดต่อกลับมาเพื่อคุยเรื่องสัญญา ทางวงเซ็นสัญญากับ SONY MUSIC ในวันที่ 26 มกราคม ปี 2538 และเปลี่ยนชื่อวงมาเป็น HEART BREAK KID ก่อนที่จะเปลี่ยนอย่างเป็นทางการในปี 2539 มาเป็น Students-ugly จนถึงปัจจุบัน รอยให้เหตุผลว่า ซื่อมันน่าจะเป็น PUNK ROCK ที่สุด 3 เพลงที่ใช้ในการออดิชั่นวันนั้นคือ 1.เพลง อย่าซ้อมฉัน (ปัจจุบันเนื้อเพลงได้ผ่านการแก้ไขจนเป็นเพลง ผมเกลียดปืนที่อยู่ในมือคุณ) 2.เพลง ทุเรศ และ 3.เพลง Heart Shape Box ของ Nirvana

ผลงานชุดแรก ถูกวางจำหน่ายในเดือน พฤศจิกายน ปี 2539 โดยมี ป้าง - นครินทร์ กิ่งศักดิ์ เป็น โปรดิวเซอร์ ใช้นามแฝงในขณะนั้นว่า "กระยาสาทร"

**ผลงาน**
1.	Album “ ขอบคุณที่ตักเตือน “ / 2539 sony music
2.	Album EP.” ขอบคุณที่ตักเตือน อคูสติค” /2540 sony music
3.Album LP. “ Roy against the machine” /2542 Shit Records
4.E.P. Album “PARTY” /2543 Shit records
5.	Album “เล้กสั้น ขยันซอย” / 2544 Shit records
6.	LP. Album “ประชด” /2545 GMM Grammy
7.	LP , Album “HAPPY DOG DAY” (ชิงหมาเกิด) / 2547 Rs
8.	Live ! The Bootlegs School Tour In 1997 /2548 มานี เรคคอร์ดส limited edition
9.	Lp.Album “Money is power” /2549 มานี เรคคอร์ดส limited edition
10.	LP. Album “ Light” / 2550 มานี เรคคอร์ดส limited edition
11 Single album " กระแดะ " /2554 ชิท เรคคอร์ดส
12 รวมเดโมอัลบั้ม "ของสงวน" /2556 ชิทเรคคอร์ดส
13 LP, album " Prayud is a punk " /2557 forever dogs records
14.EP.album "Turn  left s wrong" (2558) เป็นอัลบั้มพิเศษ
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1990

**แหล่งข้อมูลอื่น**
 แฟนเพจวง  Student Ugly's Fanpage- Students Ugly 10 อัลบั้ม  Students Ugly 10 Albums  date=2016-03-04 - โค้งสุดท้าย'คม ชัด ลึก อวอร์ด 9'  โค้งสุดท้าย'คมชัดลึกอวอร์ด9' date=2014-05-25 - วิพากษ์สื่อ  เด็กเหยื่อข่าวดังวิพากษ์สื่อ"ดี-เสื่อม" ชี้โดน"อำนาจนิยมอภิสิทธิ์"ครอบงำ date=2016-03-04 - เพลงชาติอีกเพลงของผับ  เพลงชาติอีกเพลงของผับที่เล่นดนตรีสด มั่นใจว่า หลายคนเคยฟังแต่ไม่รู้ใครเป็นต้นฉบับ - ยุค 90'sอัลเทอร์เนทีฟครองเมือง  เมื่ออัลเทอร์เนทีฟ (กลับมา) ครองเมือง- ก่อกำเนิด'พังค์สัญชาติไทย'  พั้งส์(PUNK)คือใคร
สถานีย่อย:สถาบันอุดมศึกษาไทย/เดือนนี้มีอะไร/เมษายน

; 1  เมษายน- พ.ศ. 2509 วันสถาปนาสถาบันบัณฑิตพัฒนบริหารศาสตร์
 3 เมษายน- พ.ศ. 2541 วันสถาปนาวิทยาลัยอิสลามยะลา- พ.ศ. 2544 วันสถาปนาวิทยาลัยเซนต์เทเรซา-อินติ
  9 เมษายน- พ.ศ. 2540 วันสถาปนาวิทยาลัยเมืองหาดใหญ่ (มหาวิทยาลัยหาดใหญ่ ในปัจจุบัน)
 16 เมษายน- พ.ศ. 2539 วันสถาปนามหาวิทยาลัยอีสเทิร์นเอเชีย
 19 เมษายน- พ.ศ. 2519 วันสถาปนาวิทยาลัยแสงธรรม- พ.ศ. 2545 วันสถาปนาวิทยาลัยพิษณุโลก
 20 เมษายน- พ.ศ. 2549 
** วันสถาปนาวิทยาลัยราชพฤกษ์
** วิทยาลัยฟาร์อีสเทอร์น ได้รับการยกฐานะเป็น มหาวิทยาลัยฟาร์อีสเทอร์น 
 28 เมษายน- พ.ศ. 2492 วันสถาปนาโรงเรียนฝึกหัดครูชั้นสูง (มหาวิทยาลัยศรีนครินทรวิโรฒ ในปัจจุบัน) (วันศรีนครินทรวิโรฒ)
 29 เมษายน- พ.ศ. 2536 วันสถาปนาวิทยาลัยเทคโนโลยีราชธานี (มหาวิทยาลัยราชธานี ในปัจจุบัน) และ วิทยาลัยรัชต์ภาคย์
นิยม ทองชิตร

รองอำมาตย์ตรี นิยม ทองชิตร์ เกิดเมื่อวันที่ 2 มกราคม พ.ศ. 2452 ที่กรุงเทพมหานคร ในวัยเด็กเรียนหนังสือที่โรงเรียนสวนกุหลาบวิทยาลัย ร่วมห้องเดียวกับ หม่อมราชวงศ์เสนีย์ ปราโมช ในชั้น ม.ศ. 5 ในปี พ.ศ. 2464 ได้รับแต่งตั้งให้เป็น "นายหมู่ลูกเสือเอก" นิยม ทองชิตร์ เป็นนักเรียนที่เชี่ยวชาญในเรื่องกีฬาเป็นอย่างมาก โดยเฉพาะกีฬาประเภทศิลปะการต่อสู้ป้องกันตัว เช่น มวยไทย,  มวยสากล และยูโด โดยในขณะนั้นทางโรงเรียนได้ริเริ่มสร้างสนามมวยขึ้น ซึ่งนับเป็นยุคเริ่มแรกของมวยสากลในประเทศไทยด้วย โดยมีพระยานนทธิเสนสุเรนทร์ภักดีเป็นนายสนาม และระดมนักมวยฝีมือดีจากจังหวัดต่าง ๆ เข้ามาชกแข่งขันกัน 
ทาง นิยม ทองชิตร์ เป็นนักมวยระดับแชมป์ของกระทรวงธรรมการ (กระทรวงศึกษาธิการในปัจจุบัน) เป็นนักมวยในสังกัดของพระยาโอวาทหัตถกิจ ได้จัดให้นิยมชกกับ ยัง หาญทะเล ในแบบมวยคาดเชือก ที่สนามของโรงเรียน ซึ่งนิยมเอาชนะไปได้เพียงยกแรก ด้วยการจับคอหาญล็อกคอไม่ยอมปล่อย จึงทำให้มีบรรดานักเรียนรุ่นใหญ่ที่เก่งทางยูโด หันมาชกมวยสากลกันเป็นจำนวนมาก เช่น ทิม อติเปรมานนท์, จีน พลจันทร์, เธียร ทองจู, ประสิทธิ์ บุญญารมย์ เป็นต้น ซึ่งหลายคนต่อมากลายเป็นนักมวยชื่อดังในเวลาต่อมา
ทางด้าน นิยม ทองชิตร์ ได้ชกมวยไทยคาดเชือกอีกครั้งกับผู้คุมนักโทษในเรือนจำอยุธยาชื่อ ครูขันธ์ และสามารถเอาชนะน็อกครูขันธ์ได้ไปอย่างสวยงาม ได้ชื่อเสียงและเงินรางวัลมากมาย ซึ่งก็นำไปบำรุงกิจการกองลูกเสือของโรงเรียนเสียหมด 
ทางนั้นจึงได้ทุนไปศึกษาต่อยังประเทศอังกฤษ โดยพักอยู่ในกรุงลอนดอน ค่าใช้จ่ายกินอยู่ทั้งหมดเป็นคนออกเอง และได้ฝึกฝนวิชามวยสากลอย่างเป็นทางการอย่างจริงจัง และขึ้นชกมวยสากลสมัครเล่นในนามของสโมสรที่สังกัดอยู่ร่วม 10 กว่าครั้ง มีแพ้เพียง 3 ครั้ง
เมื่อกลับมา ได้รับราชการเป็นครูพลศึกษาสอนทั้ง มวยสากล, ยูโด, บาสเก็ตบอล ที่โรงเรียนสวนกุหลาบวิทยาลัย, โรงเรียนปทุมคงคา และโรงเรียนบ้านสมเด็จ (มหาวิทยาลัยราชภัฏบ้านสมเด็จเจ้าพระยาในปัจจุบัน) มียศที่รองอำมาตย์ตรี จนถึงปี พ.ศ. 2497 ได้ลาออกจากราชการและมาทำงานอยู่ที่บริษัทเทวกรรมโอสถ ในซอยกิ่งเพชร ถนนเพชรบุรี จึงได้ร่วมกับนายห้าง ทองทศ อินทรทัต ก่อตั้งค่ายมวย "กิ่งเพชร" ขึ้นมา และได้ทำการฝึกสอน โผน กิ่งเพชร จนกลายเป็นแชมป์โลกคนแรกของไทยในที่สุด
นอกจากนี้ นิยม ทองชิตร์ ยังได้ทำหน้าที่เป็นเทรนเนอร์ให้นักมวยร่วมสมัยอีกหลายคน เช่น ศุภชัย พิณฑุวัฒนะ, ไท กิ่งเพชร, เปลี่ยน กิ่งเพชร, ศักดิ์ชาย อารุณ, สาริกา ยนตรกิจ เป็นต้น
ต่อมาได้เกิดขัดใจกับโผนและนายห้างทองทศ จึงได้แยกออกตัวออกมา คิดจะตั้งค่ายมวยเป็นของตัวเอง แต่ก็ประสบกับปัญหาบาดเจ็บที่ชายโครง ถึงขนาดต้องรับการผ่าตัดหลายครั้งที่โรงพยาบาลพระมงกุฎเกล้า และท้ายที่สุดก็เสียชีวิตด้วยอาการแทรกซ้อนน้ำท่วมปอดในวันที่ 19 มีนาคม พ.ศ. 2529 สิริอายุได้ 77 ปี 
นิยม ทองชิตร์ ถือได้ว่าเป็นปูชนียบุคคลสำคัญในวงการมวยและวงการกีฬาของไทยคนหนึ่ง ซึ่งบุคคลในวงการมวยและสื่อมวลชนมักเรียกชื่อติดปากว่า ครูนิยม หรือ อาจารย์นิยม ขณะที่โผนและภรรยาจะเรียกว่า พ่อ

**อ้างอิง**
2529
หมวดหมู่:ผู้ฝึกสอนมวยสากล
หมวดหมู่:บุคคลที่เสียชีวิตในปี พ.ศ. 2529
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:ครูชาวไทย
หมวดหมู่:บุคคลจากกรุงเทพมหานคร‎‎
ปฏิทรรศน์

ปฏิทรรศน์ หรือ พาราด็อกซ์ (Paradox) คือ ประโยคหรือกลุ่มของประโยคที่เป็นจริงอย่างชัดเจน แต่นำไปสู่ความขัดแย้งในตัวเอง หรือสถานการณ์ที่อยู่นอกความคิดทั่วไป โดยทั่วไปแล้วอาจเป็นไปได้ว่า ประโยคดังกล่าวนี้แท้จริงแล้วอาจไม่ได้นำไปสู่สภาวะขัดแย้ง ผลลัพธ์ที่ได้อาจไม่ใช่ข้อขัดแย้งจริง ๆ หรือข้อกำหนดในตอนต้นอาจไม่จริงหรือไม่สามารถเป็นจริงพร้อม ๆ กันได้ คำว่าปฏิทรรศน์หรือพาราด็อกซ์มักถูกใช้แทนที่ไปมากับคำว่าข้อขัดแย้ง อย่างไรก็ตามแนวคิดทั้งสองนั้นไม่เหมือนกันเสียทีเดียว ในขณะที่ข้อขัดแย้งประกาศสิ่งที่ตรงกันข้ามกับตัวเองหลาย ๆ ปฏิทรรศน์กลับมีทางออกหรือคำอธิบาย

**ปฏิทรรศน์ในทางปรัชญาและตรรกะ**
 ปฏิทรรศน์แห่งความอิสระ (Paradox of free will)
ถ้าพระเจ้ารู้ว่ามนุษย์จะทำอะไรตอนที่สร้างมนุษย์ขึ้นมา แสดงว่ามนุษย์นั้นไม่มีอิสระ- ปฏิทรรศน์คุณปู่ (Grandfather paradox)
ถ้าคนคนหนึ่งเดินทางย้อนเวลากลับไปฆ่าปู่ของเขา จะทำให้พ่อของเขาไม่สามารถถือกำเนิดมาได้ ซึ่งนั่นจะทำให้เขาไม่สามารถเกิดมาได้ด้วยเช่นกัน ซึ่งในเมื่อถ้าเขาไม่ได้เกิดมา เขาก็ไม่สามารถย้อนเวลากลับไปฆ่าปู่ของเขาได้- ปฏิทรรศน์ช่างตัดผม (Barber paradox) 
ช่างตัดผมมีหน้าที่ตัดผมให้คนทั่วไป เพราะคนทั่วไปไม่สามารถตัดผมของตนเองได้ แล้วช่างตัดผมสามารถตัดผมของตัวเองได้หรือ

**ปฏิทรรศน์ในทางคณิตศาสตร์และสถิติศาสตร์**
 ปฏิทรรศน์ของซีโน (Zeno's paradox)
เราไม่สามารถวิ่งแข่งแซงเต่าได้ โดยต่อให้เต่าอยู่ในตำแหน่งข้างหน้า เพราะเมื่อเราเดินทางไปอยู่ที่ตำแหน่งเดิมของเต่า เต่าก็เปลี่ยนตำแหน่งไปข้างหน้าเสียแล้ว
*โคมไฟของทอมสัน (Thomson's lamp)
ถ้าเราเปิด-ปิดไฟไปเรื่อย ๆ เป็นอนันต์ครั้ง แล้วไฟจะเปิดหรือปิด- ปฏิทรรศน์ของรัสเซิลล์ (Russell's paradox)- M เป็นเซตของเซตทุกเซตที่ไม่บรรจุตัวเองเป็นสมาชิก ดังนั้น A จะเป็นสมาชิกของ M ก็ต่อเมื่อ A ไม่เป็นสมาชิกของ A

**ปฏิทรรศน์ในทางเศรษฐศาสตร์**
 ปฏิทรรศน์ของลอนตีฟ (Leontief's paradox) 
ประเทศที่อุดมด้วยปัจจัยทุน แต่มีการส่งออกสินค้าที่ใช้แรงงานเป็นหลัก- ปฏิทรรศน์ของกีฟเฟน (Giffen's paradox) 
การเพิ่มราคาของสินค้าบางอย่าง ทำให้คนอยากซื้อมากขึ้น- ปฏิทรรศน์มูลค่า (Paradox of value) หรือ ปฏิทรรศน์เพชรและน้ำ (Diamond-water paradox)
น้ำมีประโยชน์มากกว่าเพชร แต่ราคาถูกกว่า

**อ้างอิง**
หมวดหมู่:ปรัชญาตรรกศาสตร์
หมวดหมู่:ตรรกศาสตร์
หมวดหมู่:ปฏิทรรศน์
สหสมภพ ศรีสมวงศ์

นายสหสมภพ ศรีสมวงศ์ เกิดที่กรุงเทพมหานคร จบการศึกษาระดับปริญญาตรีจากคณะนิติศาสตร์ มหาวิทยาลัยธรรมศาสตร์ นายสหสมภพ เดิมชื่อ สมภพ ศรีสมวงศ์ ต่อมาได้เปลี่ยนชื่อเป็น สหสมภพ ในปี พ.ศ. 2538
นายสหสมภพ ศรีสมวงศ์ เป็นโปรโมเตอร์และผู้จัดการนักมวยหลายราย โดยเฉพาะอย่างยิ่งนักมวยสากล มีค่ายมวยเป็นของตนเองคือค่าย "ส.จิตรลดา" ซึ่งเป็นค่ายที่ฝึกสอนเฉพาะมวยสากลเพียงอย่างเดียว และเป็นผู้จัดการและผู้จัดการร่วมของนักมวยไทยหลายรายที่ได้เป็นแชมป์โลกจำนวนมาก เช่น พเยาว์ พูนธรัตน์, สด จิตรลดา, สามารถ พยัคฆ์อรุณ, นภา เกียรติวันชัย, สมาน ส.จาตุรงค์ เป็นต้น และเป็นผู้แทนของสภามวยโลก (WBC) ในประเทศไทยและเป็นผู้ก่อตั้งสภามวยแห่งเอเชีย (ABCO) ขึ้นมาด้วยในปี พ.ศ. 2542
โดยเริ่มต้นในวงการมวยด้วยการจัดมวยทางสถานีโทรทัศน์สีกองทัพบกช่อง 7 ร่วมกับ เทียมบุญ อินทรบุตร โปรโมเตอร์ชื่อดังในปี พ.ศ. 2513
ในทางสังคมและการเมือง นายสหสมภพเคยลงสมัครเป็นสมาชิกสภาร่างรัฐธรรมนูญ (สสร.) ประจำปี พ.ศ. 2540 ที่กรุงเทพมหานครด้วย แต่ไม่ได้รับการเลือกตั้ง นอกจากนี้แล้วในปี พ.ศ. 2510 ยังเป็นหนึ่งในผู้ร่วมก่อตั้งสถานีโทรทัศน์สีกองทัพบกช่อง 7 อีกด้วย 
นายสหสมภพ ศรีสมวงศ์ เสียชีวิตอย่างกะทันหันในวันที่ 28 ธันวาคม  พ.ศ. 2543 ด้วยอาการหัวใจวาย โดยได้เข้านอนในเวลากลางคืนและเสียชีวิตไปในระหว่างหลับ เมื่อภรรยาและลูกสาวขึ้นไปปลุกในตอนเช้าก็พบว่าเสียชีวิตแล้ว โดยตำแหน่งสุดท้ายนั้น นายสหสมภพเป็นผู้อำนวยการฝ่ายกิจกรรมพิเศษของช่อง 7 อยู่ด้วย
เมื่อยังมีชีวิตอยู่ นายสหสมภพถือได้ว่าเป็นบุคคลที่นักมวยและบุคคลในวงการมวยให้การยอมรับ และนับถือเป็นอย่างมาก ด้วยความเป็นคนมีน้ำใจและไม่เอารัดเอาเปรียบใคร โดยมีรายการมวยชกเคลื่อนไหวประจำทุกวันพุธทุกกลางเดือน ชื่อรายการ "ศึกดาวรุ่งทีวีสี 7 มุ่งแชมเปี้ยนโลก" ทำการชกกันที่ลานเพลิน ช่อง 7 และมีการถ่ายทอดทางช่อง 7 ประจำ อีกทั้งในบางครั้งยังขึ้นเวทีให้น้ำและสอนนักมวยในระหว่างพักยกเหมือนกับเป็นเทรนเนอร์เสียเอง และในบางครั้งยังสามารถเสนอชื่อของนักมวยให้ติดอันดับของสภามวยโลกได้โดยยังไม่มีตัวตนของนักมวยรายนั้นอยู่เลยก็มี
นายสหสมภพ มีชื่อเล่นว่า อึ่ง จึงถูกเรียกกันจนติดปากว่า บิ๊กอึ่ง ในขณะที่นักมวยจะเรียกว่า คุณผู้ชาย เมื่อเสียชีวิตไปแล้ว นายชัยวัฒน์ ศรีสมวงศ์ ลูกชายคนโตเป็นผู้ดูแลกิจการมวยแทนที่อยู่ช่วงหนึ่งก่อนที่จะถ่ายโอนมาเป็น พล.ต.อ.โกวิท ภักดีภูมิ 

**พิธีกร**
 พ.ศ. 2513 : มวยไทย 7 สี ทุกวันวันอาทิตย์ เวลา 13.00 น.-15.00น. ทาง ช่อง 7 ร่วมกับ เทียมบุญ อินทรบุตร (เริ่มวันที่ 2513-2532)

**อ้างอิง**
หมวดหมู่:บุคคลที่เสียชีวิตในปี พ.ศ. 2543
หมวดหมู่:บุคคลจากกรุงเทพมหานคร‎‎
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลในวงการมวยไทย
หมวดหมู่:ชาวไทยเชื้อสายจีน
หมวดหมู่:นักธุรกิจชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:โปรโมเตอร์มวยชาวไทย
หมวดหมู่:พิธีกรชาวไทย
หมวดหมู่:เสียชีวิตจากภาวะหัวใจล้มเหลว
สหภาพมวยโลก

สหภาพมวยโลก (World Boxing Union; ตัวย่อ: WBU) สถาบันมวยสากลระดับโลกสถาบันหนึ่ง ก่อตั้งขึ้นในปี พ.ศ. 2537 ที่ประเทศอังกฤษ โดยมี จอน ดับเบิลยู. โรบินสัน ชาวอังกฤษเป็นประธาน
เป็นหนึ่งในสถาบันมวยโลกที่ไม่ได้รับการยอมรับจากบรรดาแฟนมวยทั่วโลก คล้ายกับสหพันธ์มวยโลก (WBF) เพราะนักมวยที่ได้แชมป์และขึ้นชิงแชมป์ของสถาบันนี้ มาตรฐานค่อนข้างต่ำกว่าสถาบันอื่น
สำหรับในประเทศไทย สหภาพมวยโลกได้เข้ามาในปี พ.ศ. 2538 โดยมี พีระพงษ์ ธีระเดชพงษ์ หรือ ชุ้น เกียรติเพชร เป็นตัวแทน มีนักมวยชาวไทยจำนวนหนึ่งทยอยเป็นแชมป์ ได้แก่ หนึ่งเดียว ศักดิ์จารุพร, สุรชัย แสงมรกต, ศรพิชัย พิษณุราชันย์, ยอดชิงชัย ศรทองยิม, จ้าวสิงห์ทอง นครหลวงโปรโมชั่น, ศิริมงคล สิงห์มนัสศักดิ์, สุวัจชัย นครหลวงโปรโมชั่น และ พงษ์ศักดิ์เล็ก กระทิงแดงยิม
แต่ปัจจุบัน สถาบันนี้ยังมีความเคลื่อนไหวอยู่โดยเฉพาะอย่างยิ่งในแถบภาคพื้นยุโรป แต่สำหรับในประเทศไทยได้หมดบทบาทไปจากวงการมวยของไทยเป็นที่เรียบร้อยแล้วเช่นเดียวกับสหพันธ์มวยโลก

**อ้างอิง**

**แหล่งข้อมูลอื่น**
  WBU-BOXING date=2018-12-03 อังกฤษ
หมวดหมู่:องค์กรเกี่ยวกับมวยสากล
หมวดหมู่:อุทยานประวัติศาสตร์สุโขทัย

หมวดหมู่:สถานที่ท่องเที่ยวในจังหวัดสุโขทัย
หมวดหมู่:อาณาจักรสุโขทัย
หมวดหมู่:อุทยานประวัติศาสตร์ในประเทศไทย
หมวดหมู่:เมืองประวัติศาสตร์สุโขทัยและเมืองบริวาร
หมวดหมู่:วัดในจังหวัดพัทลุง

พัทลุง
พัทลุง
หมวดหมู่:ศาสนสถานในจังหวัดพัทลุง
หมวดหมู่:ศาสนาพุทธในจังหวัดพัทลุง
หมวดหมู่:วัดในจังหวัดนราธิวาส

นราธิวาส
นราธิวาส
หมวดหมู่:ศาสนสถานในจังหวัดนราธิวาส
หมวดหมู่:ศาสนาพุทธในจังหวัดนราธิวาส
หมวดหมู่:เกาะในประเทศชิลี

หมวดหมู่:ธรณีสัณฐานในประเทศชิลี
ชิลี
หมวดหมู่:เกาะในทวีปอเมริกาใต้
หมวดหมู่:เกาะในมหาสมุทรแปซิฟิก
หมวดหมู่:ภูเขาไฟในประเทศฟิลิปปินส์

ฟิลิปปินส์
ฟิลิปปินส์
หมวดหมู่:ธรณีสัณฐานในประเทศฟิลิปปินส์
หมวดหมู่:ภูเขาไฟในมหาสมุทรแปซิฟิก
หมวดหมู่:ภูเขาไฟในประเทศญี่ปุ่น

ญ
หมวดหมู่:ธรณีสัณฐานในประเทศญี่ปุ่น
หมวดหมู่:ภูเขาไฟในทวีปเอเชีย
หมวดหมู่:ภูเขาไฟในมหาสมุทรแปซิฟิก
หมวดหมู่:แหล่งมรดกโลกในประเทศเอกวาดอร์

แหล่งมรดกโลกในประเทศเอกวาดอร์
เอกวาดอร์
หมวดหมู่:ประเทศเอกวาดอร์
เอกวาดอร์
หมวดหมู่:สถานที่ท่องเที่ยวในประเทศเอกวาดอร์
หมวดหมู่:แหล่งมรดกโลกในประเทศแคนาดา

แคนาดา
หมวดหมู่:ประเทศแคนาดา
แคนาดา
หมวดหมู่:สถานที่ท่องเที่ยวในประเทศแคนาดา
หมวดหมู่:อุทยานแห่งชาติในประเทศอินเดีย

อินเดีย
หมวดหมู่:สถานที่ท่องเที่ยวในประเทศอินเดีย
หมวดหมู่:ภูมิศาสตร์อินเดีย
หมวดหมู่:อุทยานแห่งชาติในประเทศฝรั่งเศส

ฝรั่งเศส
หมวดหมู่:ประเทศฝรั่งเศส
หมวดหมู่:สวนสาธารณะในประเทศฝรั่งเศส
เครื่องบินพาณิชย์โบอิง

ฝ่ายผลิตเครื่องบินพาณิชย์โบอิง (Boeing Commercial Airplanes) เป็นแผนกของบริษัทโบอิง ซึ่งรวมถึงหน่วยผลิตที่ ซีแอตเทิล ฐานการผลิตเดิมของ บริษัทเครื่องบินโบอิง (Boeing Airplane Company) (ฝ่ายผลิตเครื่องบินพาณิชย์) และลองบีช ฐานการผลิตเครื่องบินดักลาส (ฝ่ายการผลิตของแมคดอนเนลล์ ดักลาส และในปีพ.ศ. 2549 โบอิงเป็นบริษัทผลิตเครื่องบินที่มียอดสั่งซื้อสูงสุด เหนือแอร์บัสเป็นครั้งแรกนับตั้งแต่พ.ศ. 2543

**การตั้งชื่อเครื่องบิน**
ระบบเรียกชื่อเครื่องบินของโบอิง สำหรับเครื่องบินพาณิชย์ เริ่มจากชื่อต้นแบบของเครื่องบิน (เช่น 747) แล้วตามด้วยขีดและตัวเลขสามตัว(สองจำนวน) เป็นรูปแบบ โบอิง กกก-ขคค โดยทั่วโปแล้ว นับตั้งแต่เครื่องโบอิง 707เป็นต้นมา ตัวเลขที่ใช้มักจะขึ้นและลงท้ายด้วยเลข 7
ส่วนตัวเลขชื่อรุ่นเป็นตัวเลขหนึ่งตัว (เช่น -200) ตัวเลขที่ตามหลังอีกสองตัว (คค) เป็นตัวบอกบริษัทที่ทำการสั่งชื่อเครื่องบิน ซื่งเรียกว่า Boeing customer codes ตัวอย่างเช่น เครื่องบินโบอิง 747-400 ที่จะส่งมอบให้กับการบินไทย จะใช้ชื่อเรียกว่า "747-4D7" ขณะที่เครื่องบิน 737-600 ที่จะส่งมอบให้กับบริติช แอร์เวย์ จะใช้ชื่อเรียกว่า "737-636" เป็นต้น
ในบางครั้งอาจจะมีตัวอักษรใส่เพิ่มเติม โดย "ER" หมายถึง extended range หรือ "LR" หมายถึง long range

**สายการผลิตในปัจจุบัน**

**การส่งมอบ**

**เครื่องบินที่ยกเลิกการผลิตไปแล้ว**

**ออกแบบโดยโบอิง**
โบอิง 377 สตราโตครุยเซอร์
โบอิง 767-300

**ออกแบบโดยดักลาส และแมคดอนเนลล์ ดักลาส**
แมคดอนเนลล์ ดักลาส เอ็มดี-80
ไฟล์:Ghana.airways.1.arp.750pix.jpg|thumb|180px|right|แมคดอนเนลล์ ดักลาส ดีซี-10

**เครื่องต้นแบบ**
 โบอิง 2707 - เครื่องบินความเร็วเหนือเสียง, ยกเลิกโครงการไปแล้ว- โบอิง 7J7 - เครื่องยนต์โปรแฟนประสิทธิภาพสูง, ยกเลิกโครงการไปแล้ว- โบอิง 747-300 ไตรเจ็ต - เครื่องบิน 3 เครื่องยนต์ ที่พัฒนาจาก โบอิง 747-200, ยกเลิกโครงการไปแล้ว- โบอิง เอ็นแอลเอ - เครื่องบินโดยสารสองชั้น, ยกเลิกโครงการไปแล้ว- โบอิงโซนิคครุยเซอร์ - เครื่องบินความเร็วเหนือเสียง, ยกเลิกโครงการไปแล้ว- แมคดอนเนลล์ ดักลาส เอ็มดี-12 - เครื่องบินโดยสารสองชั้น, ยกเลิกโครงการไปแล้ว- แมคดอนเนลล์ ดักลาส เอ็มดี-94เอกซ์ - เครื่องบินโปรแฟนประสิทธิภาพสูง, ยกเลิกโครงการไปแล้ว

**ฐานการผลิต**
 ลองบีช, รัฐแคลิฟอร์เนีย (โรงงานผลิตของแมคดอนแนลล์ ดักลาสและหน่วยทดสอบ)- ซีแอตเทิล-โบอิงฟิวด์, รัฐวอชิงตัน (หน่วยทดสอบการบินของเครื่องบินโบอิง)- ซีแอตเทิล-เอเวอร์เรตต์, รัฐวอชิงตัน (747, 767, 777 และ 787 ดรีมไลน์เนอร์)- ซีแอตเทิล-เรนตัน, รัฐวอชิงตัน (737 และเครื่องรุ่นเก่า 707, 727 และ 757)

**ดูเพิ่ม**
 แอร์บัส

**แหล่งข้อมูลอื่น**
  เว็บไซต์ของบริษัทโบอิง จำกัด -  ข้อมูลการสั่งซื้อและส่งมอบจากเว็บไซต์โบอิง -  www.newairplane.com 
หมวดหมู่:โบอิง
รัฐมนตรีว่าการกระทรวงยุติธรรมของไทย

รายพระนาม รายนามเสนาบดีและรัฐมนตรีว่าการกระทรวงยุติธรรม

**เสนาบดีกระทรวงยุติธรรม**

**รัฐมนตรีว่าการกระทรวงยุติธรรม**

**ดูเพิ่ม**
 รายนามรัฐมนตรีช่วยว่าการกระทรวงยุติธรรมของไทย

**อ้างอิง**
  กระทรวงยุติธรรม ( Ministry of Justice) date=2008-12-17 -  ลำดับความเป็นมาของคณะรัฐมนตรีไทย date=2012-02-14 
ยุติธรรม
หมวดหมู่:กระทรวงยุติธรรม
*
ยุทธเวหาที่บริเตน

ยุทธเวหาที่บริเตน (Battle of Britain) คือการรบทางอากาศที่กองทัพอากาศเยอรมันหรือลุฟท์วัฟเฟอ (Luftwaffe) เปิดการโจมตีทางอากาศเพื่อชิงความได้เปรียบกับกองทัพอากาศสหราชอาณาจักร ก่อนที่จะดำเนินการบุกทางทะเลและการทิ้งทหารพลร่มจากอากาศในปฏิบัติการสิงโตทะเล (Unternehmen Seelöwe) ที่ทางเยอรมันได้วางแผนไว้ก่อนหน้า ต้นเหตุของการรบครั้งนี้มาจากความคิดของอดอล์ฟ ฮิตเลอร์และนายทหารในกองทัพบกเยอรมันที่เชื่อว่าการบุกหมู่เกาะบริเตนข้ามทะเลจะไม่สามารถทำได้โดยง่ายถ้ากองทัพอากาศหลวงไม่ถูกทำลายเสียก่อน เป้าหมายหลักของลุฟวาฟเฟิลในการเปิดศึกทางอากาศคือเพื่อบั่นทอนหรือทำลายกองกำลังทางอากาศของอังกฤษจนอ่อนแอกว่าที่จะยับยั้งการบุกได้ ส่วนเป้าหมายรองก็คือทำลายโรงงานผลิตเครื่องบินและสาธารณูปโภคต่างๆ รวมทั้งทิ้งระเบิดใส่พื้นที่ที่มีความสำคัญทางการเมือง เพื่อข่มขู่ชาวบริเตนให้ยอมแพ้หรือยอมสงบศึกด้วย กระนั้น แม้เยอรมนีจะมีเครื่องบินรบที่ดีกว่าและนักบินที่มีประสบการณ์มากกว่า (สืบเนื่องจากการบุกครองโปแลนด์ก่อนหน้านี้) แต่ความเด็ดขาดของกองทัพอากาศหลวงและจำนวนเครื่องบินที่มากกว่า ทำให้ฝ่ายเยอรมันประสบกับความล้มเหลวในการทำลาย หรือแม้แต่จะบั่นทอนกำลังของกองทัพอากาศหลวงของอังกฤษ (หรือแม้แต่จะทำลายขวัญกำลังใจของชาวบริเตน)และพ่ายแพ้ไปในที่สุดซึ่งความพ่ายแพ้ครั้งนี้ของเยอรมันถือเป็นหนึ่งในความพ่ายแพ่ครั้งสำคัญของเยอรมันที่จะนำไปสู่ชัยชนะเหนือฝ่ายอักษะของฝ่ายสัมพันธมิตรในที่สุดเพราะเวลาต่อมานาซีเยอรมันได้หันเหไปโจมตีสหภาพโซเวียตแทนทำให้อังกฤษสามารถตั้งตัวได้และได้พันธมิตรใหม่เข้าร่วมต่อสู้กับนาซีเยอรมันคือ สหรัฐอเมริกาและสหภาพโซเวียต
ยุทธเวหาบริเตนถือเป็นการรบครั้งแรกที่สู้กันทางอากาศตลอดทั้งศึก รวมถึงเป็นศึกที่มีปฏิบัติการณ์ทิ้งระเบิดที่ยาวนานและสูญเสียมากที่สุดเท่าที่เคยมีมาจนถึงปัจจุบัน และเป็นศึกที่มีการทิ้งระเบิดทางยุทธศาสตร์ (ที่มีจุดประสงค์เพื่อทำลายเศรษฐกิจ หรือการผลิตของศัตรู ไม่ใช่การทำลายข้าศึกโดยตรง) ที่ถูกคิดค้นขึ้นตั้งแต่สงครามโลกครั้งที่หนึ่ง แต่ยังไม่ได้ถูกนำมาใช้จริง

**อ้างอิง**

หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:การทิ้งระเบิดทางยุทธศาสตร์ในสงครามโลกครั้งที่สอง
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ปฏิบัติการและยุทธการทางอากาศในสงครามโลกครั้งที่สองเกี่ยวข้องกับเยอรมนี
หมวดหมู่:ปฏิบัติการและยุทธการทางอากาศในสงครามโลกครั้งที่สองเกี่ยวข้องกับสหราชอาณาจักร
หมวดหมู่:แคนาดาในสงครามโลกครั้งที่สอง
หมวดหมู่:แฮร์มัน เกอริง
หมวดหมู่:ความสัมพันธ์ทางการทหารเยอรมนี–สหราชอาณาจักร
หมวดหมู่:ประเทศโมซัมบิก

มโมซัมบิก
มโมซัมบิก
มโมซัมบิก
หมวดหมู่:ประเทศที่ใช้ภาษาโปรตุเกสเป็นภาษาทางการ
ม
หมวดหมู่:แอฟริกาใต้ (ภูมิภาค)
หมวดหมู่:ประเทศริมฝั่งมหาสมุทรอินเดีย
มโมซัมบิก
งานบริการชุมชน

ไฟล์:Community Service Work Detail for 35th District Court Northville Michigan.JPG|thumb|right|300px|การทำงานบริการชุมชนตามคำสั่งศาลแขวงที่ 35 เมืองนอร์ทวิล รัฐมิชิแกน สหรัฐอเมริกา
งานบริการชุมชน หรือกฎหมายไทยเรียก งานบริการสังคมหรืองานสาธารณประโยชน์ (community service) เป็นงานบริการหรือกิจกรรมที่บุคคลหรือกลุ่มบุคคลทำให้เปล่าเพื่อประโยชน์สาธารณะ
ผู้ทำงานบริการชุมชนอาจเรียก "อาสาสมัคร" (volunteer) แต่ใช่ว่าทุกคนที่ทำงานบริการชุมชนจะเป็นอาสาสมัคร บางคนอาจถูกบังคับให้ทำงานบริการชุมชนตามคำสั่งศาลเพื่อแทนโทษทางอาญา เช่น ทำงานบริการชุมชนแทนค่าปรับที่ไม่มีเงินชำระ หรือตามคำสั่งของรัฐเพื่อแทนการเป็นทหาร หรือตามคำสั่งของสถาบันการศึกษาเพื่อเป็นส่วนหนึ่งในการสำเร็จวิชาศึกษาเล่าเรียน เป็นต้น
สำหรับกรณีบริการชุมชนตามคำสั่งศาลนั้น ผู้ต้องโทษทางอาญาจะต้องทำงานบริการชุมชนหรือหน่วยงานสาธารณะภายในเขตอำนาจศาลนั้น ๆ แทนการไม่ต้องรับโทษหรือวิธีการบังคับอย่างอื่นทางอาญา ไม่ว่าทั้งหมดหรือบางส่วน เช่น กักขัง หรือปรับ เป็นต้นว่า ค่าปรับอาจลดลงตามจำนวนชั่วโมงที่ทำงานบริการชุมชนแล้วแต่ศาลจะกำหนดอัตรา ในบางกรณี งานบริการชุมชนอาจมีลักษณะเป็นโทษทางอาญาอยู่ในตัว เป็นต้นว่า ผู้ทิ้งขยะเรื่อยเปื่อยอาจต้องทำความสะอาดสวนสาธารณะหรือทางหลวง หรือผู้ขับรถยนต์ขณะเมาสุราอาจต้องไปอธิบายให้นักเรียนฟังว่าเป็นไฉนพฤติกรรมของเขาจึงเป็นโทษต่อสังคม
ศาลอาจให้ผู้ต้องโทษเลือกประเภทงานบริการชุมชนเองก็ได้ แต่มักให้ผู้นั้นอยู่ภายใต้การกำกับดูแลขององค์กรหรือเจ้าพนักงานที่เชื่อถือได้ เช่น พนักงานคุมประพฤติ หรือองค์การสาธารณประโยชน์ และบางครั้ง ศาลอาจห้ามผู้ต้องโทษทำงานบางประเภท เช่น ทนายความที่ต้องโทษอาจต้องห้ามให้บริการทางกฎหมายบางประการต่อสังคม
ในสหรัฐอเมริกา ศาลหลายศาลวางรายการสำหรับให้ผู้เยาว์ที่กระทำความผิดได้ทำงานเพื่อบ้านเมืองหรือหน่วยงานราชการบ้านเมืองโดยมีเจ้าพนักงานตำรวจหรือนายอำเภอคอยกำกับ เพื่อไม่ต้องรับโทษจำคุก และในบางโอกาส ผู้ต้องขังอาจได้รับอนุญาตให้ทำงานบริการสังคมภายนอกที่คุมขังก็ได้ เช่น งานผลิตแสงสว่าง งานซ่อมบำรุง งานเอกสาร งานในไร่ งานสงวนที่ดิน หรืองานโยธาอื่น ๆ โดยอาจได้รับการลดวันในที่คุมขังด้วยก็ได้ การบริการของผู้ต้องขังเช่นนี้มักจัดว่าเป็นแรงงานนักโทษประเภทหนึ่ง มากกว่าจะเป็นการบริการสังคม
ทฤษฎีเกี่ยวกับการเลือกให้ทำงานบริการชุมชนแทนการลงโทษนั้นอย่างน้อยมีอยู่ว่า งานบริการชุมชนจะสร้างคุณประโนชน์ให้แก่สังคมมากกว่าการลงโทษผู้กระทำความผิด ทั้งยังประหยัดค่าใช้จ่ายในการคุมขัง และเป็นหนทางหนึ่งในการอบรมสั่งสอนผู้กระทำความผิดให้เห็นแก่ส่วนรวมและเป็นพลเมืองดีอีกด้วย

**อ้างอิง**
หมวดหมู่:การลงโทษ
หมวดหมู่:ประชาสังคม
องค์กรมวยโลก

องค์กรมวยโลก (World Boxing Organization, ตัวย่อ: WBO, Organización Mundial de Boxeo, ตัวย่อ: OMB) สถาบันที่ดูแลและควบคุมการชกมวยสากลในระดับโลก

**ประวัติ**
ก่อตั้งขึ้นในปี พ.ศ. 2531 ที่กรุงซานฮวน ปวยร์โตรีโก โดยมี ราโมน ปินา อาเซเบโด สเปน​: (Ramón Pina Acevedo) ชาวโดมินิกัน เป็นประธานองค์กรมวยโลกคนแรก 
ในระยะแรกเริ่มยังไม่เป็นที่ยอมรับของแฟนมวย เนื่องจากเป็นสถาบันใหม่ แชมป์โลกคนแรกขององค์กรมวยโลกคือ โธมัส เฮิร์นส์ โดยได้เป็นแชมป์ในรุ่นซูเปอร์มิดเดิลเวท โดยการชิงแชมป์ว่างเอาชนะ เจมส์ คินเชน  และทำสถิติเป็นแชมป์โลก 5 รุ่น คนแรกของโลกด้วย
ในเวลาต่อมา องค์กรมวยโลกได้พิสูจน์ให้เห็นว่าเป็นอีกหนึ่งสถาบันที่ได้มาตรฐาน มีนักมวยมากมายที่เป็นแชมป์และโดดเด่น มีความสามารถมากกว่าแชมป์โลกในรุ่นเดียวกันของสมาคมมวยโลก (WBA), สภามวยโลก (WBC), สหพันธ์มวยนานาชาติ (IBF) ในบางครั้งเสียอีก เช่น ทอมมี มอร์ริสัน, นาซีม ฮาเหม็ด, ออสการ์ เดอ ลา โฮยา, มาร์โก อันโตนิโอ บาร์เรรา, วิตาลี คลิทช์โก, วลาดีมีร์ คลิทช์โก เป็นต้น
ในปัจจุบันผู้ดำรงตำแหน่ง​ประธานองค์กรมวยโลก คือ ฟรันซิสโก บัลการ์เซล  (สเปน : Francisco Valcárcel) นักกฎหมายชาวปวยร์โตรีกัน เริ่มดำรงตำแหน่งเมื่อ พ.ศ. 2539

**ซูเปอร์แชมป์**

**ระบบการจัดอันดับ**

**องค์กรมวยโลกกับประเทศไทย**
สำหรับในทวีปเอเชีย สถาบันแห่งนี้ยังไม่ได้แพร่หลายเข้ามา จนกระทั่งในปี พ.ศ. 2547 จึงมีการชิงแชมป์ในสถาบันนี้ขึ้นเป็นครั้งแรกในประเทศไทย มีนักมวยไทยที่ได้เป็นแชมป์ อาทิ เช่น ประมวลศักดิ์ โพธิ์สุวรรณ, ไก่ชน ส.วรพิน, สด ปูนอินทรียิม แต่มีเพียง 2 รายเท่านั้นที่ได้เป็นแชมป์โลก คือ รัตนชัย ส.วรพิน และผึ้งหลวง ส.สิงห์อยู่ นอกนั้นเป็นเพียงแชมป์ในระดับภูมิภาคเท่านั้น และในปี พ.ศ. 2548 มีรายการนักมวยไทยหลายรุ่นขึ้นชิงแชมป์โลกที่สหรัฐอเมริกา แต่ไม่มีใครประสบความสำเร็จเลย
ปัจจุบัน กิจการขององค์กรมวยโลกในประเทศไทย อยู่ในการดูแลของ นายก่อเกียรติ พาณิชยารมณ์  

**อ้างอิง**

**แหล่งข้อมูลอื่น**
  เว็บไซต์องค์กรมวยโลก
หมวดหมู่:องค์กรมวยโลก
เจ้าพระยาอภัยราชา

เจ้าพระยาอภัยราชา อาจหมายถึง- เจ้าพระยาอภัยราชา (ชื่น) บุตรเจ้าพระยาบวรราชนายก (เฉกอะหมัด)- เจ้าพระยาอภัยราชา (เจ้าคุณประตูจีน) สมุหนายกในปลายรัชสมัยสมเด็จพระเจ้าอยู่หัวบรมโกศจนถึงการเสียกรุงศรีอยุธยาครั้งที่สอง เป็นบิดาพระสำราญองค์ (สกุลสโรบล) และเจ้าพระยาธรรมาธิกรณาธิบดี (ทองดี)- เจ้าพระยาอภัยราชา (ปิ่น) บิดาเจ้าพระยาบดินทรเดชา (สิงห์ สิงหเสนี)- เจ้าพระยาอภัยราชาสยามานุกูลกิจ (โรลัง ยัคมินส์) (Gustave Rolin-Jaequemyns) ชาวเบลเยียม ที่ปรึกษาราชการทั่วไปในพระบาทสมเด็จพระจุลจอมเกล้าเจ้าอยู่หัว (พ.ศ. 2378-2444) - เจ้าพระยาอภัยราชามหายุติธรรมธร (หม่อมราชวงศ์ลบ สุทัศน์) (พ.ศ. 2400 - 2481)

**อ้างอิง**
อภัยราชา
ยาว

ยาว อาจหมายถึง- ในทางวิทยาศาสตร์
** ความยาว
** ระยะทาง
** การกระจัด- ปลายาว ชื่อวิทยาศาสตร์ Pangasius krempfi- ยาว อยุธยา (ปรีชา วงศ์รุ่ง) นักแสดงตลก
อาเทน

ไฟล์:La salle dAkhenaton (1356-1340 av J.C.) (Musée du Caire) (2076972086).jpg|right|325px|thumb|ฟาโรห์อเคนาเตนและครอบครัวกำลังบูชาเทพอาเทน
อาเทน (Aten) เป็นสุริยเทพพระองค์หนึ่ง ได้รับการนับถือมากในสมัยฟาโรห์อเมนโฮเตปที่ 4 ที่ต้องการเปลี่ยนให้ชาวอียิปต์นับถือเทพอาเทนเพียงพระองค์เดียว ทรงเปลี่ยนพระนามของพระองค์เป็นแอเคนาเทนและสร้างเมืองอเคทาเทนเป็นเมืองหลวงใหม่ถวายแด่เทพเจ้าพระองค์นี้
อาเทนเป็นเทพเจ้าผู้ยิ่งใหญ่แห่งเมืองธีบส์ มีรูปเป็นบุรุษเพศ เศียรประดับศิราภรณ์รูปขนนกยาว ยุคหลังพระนามเพี้ยนเป็น อาตอน หรือ อาเทน ในยุคของฟาโรห์อาเมนโฮเทปที่ 4 ได้ทรงพยายามให้คนอียิปต์ทั้งมวลหันมาเคารพเทพอาเทนเพียงองค์เดียว ซึ่งนับเป็นความพยายามในการปฏิรูปความเชื่อครั้งยิ่งใหญ่ โดยฟาโรห์เองได้เปลี่ยนพระนามเป็น แอเคนาเทน (Akhenaten) และฟาโรห์องค์ต่อมาก็ทรงพระนามที่เกี่ยวข้อง คือ ตุตันคาเมน เป็นต้น อาเทน หรืออามุน ถือเป็นเทพแห่งดวงอาทิตย์ ได้ถูกนำมารวมกับ รา หรือ เร กลายเป็นสุริยเทพซึ่งเป็นใหญ่เหนือเทพทั้งปวง

**อ้างอิง**
 ชลิตดา. ตำนานอียิปต์โบราณ. กทม. พิมพ์คำ. 2548
อาเทน
หมวดหมู่:สุริยเทพ